আকাশ রহমান,বদরগঞ্জ প্রতিনিধি,চিলাহাটি ওয়েব : রংপুরের বদরগঞ্জে লোহানীপাড়া ইউনিয়নের কাঁচাবাড়ি বানিয়াপাড়ার সায়েদা হত্যাকান্ডের সাথে জড়িতদের দৃষ্টান্তমুলক শাস্তি ও হত্যাকান্ডের ঘটনা ভিন্ন খাতে নেওয়ার ষড়যন্ত্রের বিরুদ্ধে সাংবাদিক সন্মেলন করেছেন নিহত সায়েদার স্বজনরা। গতকাল রবিবার (২সেপ্টেম্বর) সকালে স্থানিয় রিপোর্টার্স ক্লাবে এ সংবাদ সন্মেলন অনুষ্ঠিত হয়। সংবাদ সন্মেলনে লিখিত বক্তব্য পাঠ করেন নিহত সায়েদা হত্যা মামলার বাদি ও সায়েদার ভাজিতা সংশ্লিষ্ট ইউনিয়নের সাবেক ইউপি সদস্য মমিনুল ইসলাম। লিখিত বক্তব্যে তিনি বলেন, সায়েদা হত্যাকান্ড সংঘটিত হওয়ার পর হতে মামলার আসামি প্রভাবশালি ইউনুস আলী তার লোকজন প্রকাশ্যে ঘুরে বেড়ালেও পুলিশ তাদের গ্রেফতার করছে না। তিনি অভিযোগ করে বলেন, বিভিন্ন সময় আসামিরা আমাদেরকে মারধর সহ একাধিকবার হয়রানি করলেও পুলিশ শুধু থানায় লিখিত জিডি করে। শুধু তাই নয় সায়েদা হত্যাকান্ডের ঘটনাটিকে ভিন্নখাতে প্রবাহের উদেশ্যে একটি মিথ্যা ভিডিও প্রকাশ ও গোটা উপজেলায় পোষ্টারিংয়ের মাধ্যমে মামলার বাদি মমিনুল সহ সায়েদার স্বজনদের হেনস্থা করা হয়। তিনি আরও বলেন,বর্তমান মামলার তদন্তকারি কর্মকর্তা বদরগঞ্জ থানার ওসি আনিছুর রহমান শুধুমাত্র আসামি পক্ষের স্বাক্ষি নেন। অথচ এখনও বাদি পক্ষের কোন স্বাক্ষি তিনি নেননি। মমিনুল এ হত্যাকান্ডের সঠিক তদন্ত সহ হত্যান্ডের সাথে জড়িত আসামিদের শাস্তি দাবি করেন। এ সময় আরও উপস্থিত ছিলেন,সায়েদার ভাই অহিদুল হক, বোন জাহেদা খাতুন, বোন রওশনারা খাতুন, নাতি লিমন বাবু, নাতনি শারমিন আকতার, এলাকাবাসি আঃ মান্নান, মোকসেদ আলি, আঃ ছালেক, মতিয়ার রহমান প্রমুখ। বদরগঞ্জ থানার ওসি (তদন্ত) শাহিনুর আলম জানান, মামলাটির তদন্ত চলছে। তদন্ত শেষে প্রকৃত অপরাধিদের আইনের আওতায় আনা হবে। উল্লেখ্য যে, গত বছরের ১৫অক্টোবর/১৭ জমি নিয়ে বিরোধের জের ধরে উপজেলার লোহানীপাড়া ইউনিয়নের কাঁচাবাড়ি বানিয়াপাড়ায় সায়েদা বেওয়া হত্যাকান্ড সংঘটিত হয়।